Banovići Selo
Banovići Selo su naseljeno mjesto u općini Banovići, Bosna i Hercegovina. To je najveće (zauzima 20 kilometara kvadratnih površine općine) i najmnogoljudnije naselje u općini (700 domaćinstava). U naselju se nalazi džamija, izgrađena 1984. godine. Stara džamija je srušena 1952.god. U Banovići Selu, 12 km zapadno od grada, uz savremeno muslimansko groblje i spomenik palim borcima iz II svjetskog rata, nalaze se dva nadgrobna spomenika iz srednjeg vijeka. Po jednom od njih, stećku Božićka Banovića, ime je dobio i općinski centar Banovići. Na ovu lokaciju stećci su preneseni sa svoga izvornog mjesta radi eksploatacije Rudnika mrkog uglja Banovići. Stećci su nacionalni spomenik Bosne i Hercegovine